Die wêreld in foto’s – 2 Oktober 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Indiese skoolkinders en onderwysers dra Dinsdag maskers van Mahatma Gandhi, die vader van die nasie, tydens ’n optog ter viering van dié onafhanklikheidsleier se geboortedag in Kolkata, Indië. (Foto: Bikas Das, AP) Siriese vlugtelinge omhels mekaar in Damaskus, die hoofstad van dié land. Honderde vlugtelinge keer dié week van Libanon terug na Sirië in reaksie op die Siriese regering se beroep op vlugtelinge om terug te keer. (Foto: Ammar Safarjalani, AP) ŉ Vrou skree Dinsdag slagspreuke tydens ŉ betoging by die Belgiese vakbondkantoor in Brussel. Duisende mense het deur Brussel gestap en betoog teen die regering se planne om die pensioenstelsel te verander. Betogers glo dat dié verandering tot langer werkure vir minder geld sal lei. (Foto: Francisco Seco, AP) Joodse mans dra papierrolle van die Torah tydens ŉ Simchat Torah-viering op Rabin-plein in Tel Aviv, Israel. Dié fees vier die einde van die jaarlikse siklus waartydens die Torah in die openbaar gelees moet word en kondig die begin van ŉ nuwe siklus aan. (Foto: Tomer Neuberg, Xinhua) Duisende polisielede, brandbestryders en ander veiligheidsdienste betoog Dinsdag vir beter salarisse en aftreepakkette in Warschau, Pole. (Foto: Czarek Sokolowski, AP)